قیرقیزیستاندا، بیر تورک یوک اوچاغی‌نین ائنیش سیراسیندا دوشمه‌سی نتیجه‌سینده، حیاتینی ایتیرن‌لر ساییسی 37یه یوکسلدی.
حیاتینی ایتیرنلردن چوخونون بؤلگه‌ده یاشایان قیرقیزیستان وطنداشلاری، 2 پیلوت، 2 یوکلمه متخصصینین ایسه تورکیه‌لی اولدوغو بیلدیریلدی.
یارا‌لانان 6 نفر ایسه معا‌لیجه آلتینا آلیندی.
اوچاغین دوشدوگو کندده 15 بینا زیان گؤردو.
قضا سونراسی بیشکئک‌دکی اولوسلارآراسی ماناس هاوالیمانینین گئچیجی اولاراق ترافیکه باغلانیلدیغی ایفاده ائدیلدی.
هنگ کنگ - بیشکئک سفرینی ائدن بوئینگ 747 تیپی یوک اوچاغی‌نین آج‌ت هاوا یول‌لارینا عاید اولدوغو؛ یاناجاق آلماق اوچون قیرقیزیستانا ائنمک اوزریکن منفی هاوا شرط‌لری سببیله دوشدوگو بیلدیریلدی.
قیرقیزیستان پرزیدنتی آلمازبئک آتامبایئو، قیرقیزیستاندا 17 ژانویه2017ده (یارین) بیر گون یاس اعلان ائتدی.
اوچاغین قارا قوتولاریندان‌ بیری داغینتی آلتین‌دان چیخاردیلدی.
یارین اولوسلارآراسی متخصص‌لردن اولوشان کمیسیونون قارا قوتونو آراشدیرماسی گؤزلنیلیر.
